JohanHeinsen/ENO huggingface dataset:
Odense Adresse-Contoirs Efterretninger, 1847-01-14
En Eiendom paa Odense Kjøbstads store Heed, - bestaaende af 13 Fag Egebindingsværks, Enetages, teglhængt Forhuus. samt 19 Fag Side= og Baghuse, dito Bygning, saa og en fortrinlig god Frugt- og Urtehauge paa omtrent 12 Skpr. Land, der har været anvendt til sit nuværende Brug saalænge Nogen kan mindes, - agtes solgt underhaanden paa Vilkaar, der ere særdeles favorable for Kjøberen. J Mangel af Salg kan Eiendommen erholdes til Leie. Procurator Storch anviser. Gjæstgivergaarden. Hotel de Buxtehudle, i Nibe kan, formedelst Dødsfald, erholdes tilkjøbs eller i Forpagtning paa billige Vilkaar. Beliggenheden er fordeelagtig, omtrent i Midten af Byen, paa Hjørnet af Torvet og Stadens Hovedgade. Foruden de fornødne Bagbygninger og Kjældere. bestaaer Gaarden af et 2 Etages grundmuret Stuehuus paa 26 Fag. Dog vil Gaarden ikke anderledes kunne bortforpagtes, end at Forpagteren overtager af Viinoplaget, Jnventariet og Besætningen til Beløb af 4000 Rbd. mod contant Betaling. Herpaa Reflecterende ville behagelig henvende sig til Eierinden, Enkemadame Fölsch i Ribe. Paa ufrankerede Breve svares ikke.
Odense Adresse-Contoirs Efterretninger, 1847-01-14
Ved den i Langense Dyrehave den 22 dennes afholdende Skov=Auction agtes tillige bortsolgt en god Wienervogn og 2 lysebrune Kjørehopper, 9 a 10 Aar gamle. Langens den 14 Januar 1847. Pade.
Odense Adresse-Contoirs Efterretninger, 1847-01-14
Naaletræ Auction. Fredagen den 22 Januar førstk., Formiddag Kl. 10, holdes Auction i Baroniet Brahetrolleborg Skove, Knagelbjerg kaldet, over Gran= og Fyr-Udhugning til Spær og Humle stænger m.v., samt runde og slingede Lægter. Mødestedet er Gjerup Teglværk. Brahetrolleborg Birks Contoir den 12 Januar 1847.
Odense Adresse-Contoirs Efterretninger, 1847-01-14
Auctions=Directeuren.
Odense Adresse-Contoirs Efterretninger, 1847-01-14
Skov-Auction. Fredagen den 22 dennes, Formiddag Kl. 10, bliver, ifølge Eierens Begjæring afholdt Auction i Høisholt Skov i Tommerup Sogn over endeel paa Roden staaende Bøge, tjenlige til Gavntræ og Brændsel, samt noget Elle-Udhugning, tjenlige til Træsko, Klodser og Humlestænger &c., hvilket herved bekjendtgjøres. Mødestedet er ved Skovfogedboligen. Odense Herredscontoir den 12 Januar 1847. F. Kundsen. Auction over en Damp=Saugemaskine, og dermed combinerede Barkmølle, samt tilhørende Bygning. Onsdagen den 27 Januar 1847, Formiddag Kl. 10, bliver paa Odense Raadstue, efter Reqvisition af Enkemadame Brinch og paa Grund af Dødsfald, afholdt offentlig Auction over det hende her i Staden tilhørende Huus No. 511 Litr. A. i Vindegade med Tilliggende, der bestaaer af en 13 Fag 1 Etage, til begge Sider grundmuret Bygning med Mansard-Tag, opført 1845, og det deri nye indrettede Damp=Saugværk og dermed combinerede Barkmølle. Conditionerne ligge til behagelig Eftersyn saavel herpaa Contoiret som paa Postgaarden og hos Hr. Gjæstgiver Strøm her i Staden, samt paa det Berlingske Contoir i Kjøbenhavn. Eiendommen paavises af Exam. juris Schiær, Nedergade Nr. 701 heri Byen. Hvilket herved bekjendtgjøres. Odense Auctionscontoir den 16 Decbr. 1846. F. Benzon, const.
Odense Adresse-Contoirs Efterretninger, 1847-01-14
Torsdagen den 28 Januar førstk., Formiddag Kl. 9 og paafølgende Dage, bliver efter Skifterettens Foranstaltning, afholdt Auction i Gaarden No. 262 paa Vestergade over endeel Handelsvarer, bestaaende af Kaffe, Sukker, Cichorie, Rosiner, Svedsker, Bamberger Kirsebær, Congo Thee, Kaneel, Stivelse, Riis, Corender, Mandler, Sago, Spiritus, Aqvavit, Brændeviin, flere Sorter Vine paa Flasker, forskjellige Sorter Olie, Tobakker og Papir, samt endeel tomme Foustager og et fuldstændigt Lysestøberapparat m.m., Alt tilhørende Brødrene Brummers Fallitboe. Trykte Fortegnelser over Varerne ere nogle Dage forinden Auctionen at erholde her paa Contoiret. Odense Auctionscontoir den 13 Januar 1847. F. Benzon, const.
Odense Adresse-Contoirs Efterretninger, 1847-01-14
Ved Tallotteriets 1464 Trækning i Altona udkom: We 15. 14. 55. 66. 42. Fyens Stiftsavis, redigeres af N. Seedorff, udgives i Odense 5 a 6 Gange ugentlig. Trykt med Hurtigpresse.
Odense Adresse-Contoirs Efterretninger, 1847-01-15
Jndhold. Udlandet. Frankerig. Storbrittannien.
Odense Adresse-Contoirs Efterretninger, 1847-01-15
Blandinger. - Fædrelandet. Blandinger. Odense udlandet.
Odense Adresse-Contoirs Efterretninger, 1847-01-15
Frankerig. Jfølge National, har Marskal Bugeand erklæret, at det vel i den bedste Hensigt var blevet foreslaaet at forlægge de mititaire Hovedstationeri Algerien til det Jndre af Landet, men at denne Forholdsregel var uudførlig, ja at den, der troede paa dens Udførlighed, maatte have mistet Forstanden.
Odense Adresse-Contoirs Efterretninger, 1847-01-15
Storbrittannien. J London har Subskriptionen til Fordeel for de Trængende i Jrland og Skotland meget god Fremgang. Dronningen har stillet sig i Spidsen med 2000 Pd. Sterl., Prinds Albert giver 500, Hertuginden af Glocester 200, Hertugen af Devonshire 1000 og af 6 londonske Handelshuse hvert 1000 Pd. Sterl. - Den 6 Januar aabnedes i Nærheden af Tower et Contoir for Udstædelsen af mexicanske Kaperbreve. Man meener dog, at Regjeringen snart vil gjøre en Ende paa dette Uvæsen.
Odense Adresse-Contoirs Efterretninger, 1847-01-15
Spanien. Generalcapitainen i Catalonien, Breton, har opslaaet sit Hovedqvarteer i Banolas, for i egen Person at forfølge de carlistiske Bander, der, 4 i Tallet (hvoriblandt en paa 500 Mand), gjennemstreife Landet. Den bekjendte Cabrera skal staae i Spidsen, for dem. - J det nordlige Spanien skal der være udbredt en Proclamation, hvori Grev Montemolin underordner sig Folkesouverainiteten. - Regjeringen skal have Efterretning om, at de misfornøiede Partier have erholdt betydelige Vaabensendelser fra Engelland.
Odense Adresse-Contoirs Efterretninger, 1847-01-15
Schweitz. J Kanton Freiburg er en længe ventet, Folkeopstand kommen til Udbrud. Regjeringen i Staden Freiburg har fra det tydske Distrikt indkaldt 2 Batailloner, paa hvilke den troer at kunne stole, fra Bülle derimod, fra Murten og fra Brovefloden er Folket i Anmarsch for at forekomme Tropperne. J Murten have Jnsurgenterne tillige bemægtiget sig Slottets Kanoner. Bevægelsen synes at være vel organiseret og Man venter en hurtig Afgjørelse. Preussen. J "Frankf. Ober=Post-Amts=Feit." skrives: "Den nordamerikanske Præsident Polk har udnævnt den nordamerikanske Borger Charles Grabe, til Consul for den preussiske Rhinprovinds, men Hs. Maj. Kongen af Preussen har ved denne Leilighed erklæret, at han kun vilde erkjende en preussisk Undersaat som Consul. Derpaa erklære nu de amerikanske Blade med den største Bestemthed, at Amerika kun udnævnte Amerikanere til sine Consuler, og at det, naar Kongen af Preussen ikke forandrede sin Anskuelse, vilde fratage alle preussiske Consuler i Unionen deres Embedmyndighed. De bede iøvrigt Preussen at betænke, hvem der vilde tabe meest ved en Afbrydelse af de diplomatiske Forhold, enten den tydske Stat uden Flaade, eller den til Lands og til Vands mægtige Union?" Mexiko. 6 amerikanske Krigskibe ere forsamlede for Tampico og vente kun paa Tropper fra de forenede Stater for at foretage et nyt Angreb paa Alvarado. J Vera Cruz fortaltes, at Santa Anna var rykket frem med 10,000 Mand og havde tvunget General Taylor til at trække sig tilbage til Monteren, ja Man vilde endog vide, at den Sidste paa egen Haand havde forsøgt, at underhandle med Santa Anna om Fred, men at han havde erholdt det Svar, at der ikke kunde være Tale om Spanien. Schweitz. Preussen. Mexiko. Udenlandske Fredsunderhandlinger, saalænge der endnu var en amerikansk Soldat paa mexikansk Grund eller et amerikansk Krigskib blokerede en mexikansk Havn.
Odense Adresse-Contoirs Efterretninger, 1847-01-15
Udenlandske Blandinger. Storbrittannien. Robert Peels nye Portrait-Galleri, 100 Fod langt, som denne Statsmand i længere Tid har ladet opbygge paa sit Landsæde, er nu fuldendt og dets Jndhold gjør det til en af de værdifuldeste Samlinger af dette Slags i Europa. De historiske Portraiter, som Peel tidligere eiede, ere blevne indlemmede deri. Næsten alle berømte Mænd fra Oldtiden og den nyere Tid findes deri, malede af samtidige eller senere Mestre. Peel skal til Kjøbet af disse Portraiter have anvendt over 3/4 Mill. Rbd.
Odense Adresse-Contoirs Efterretninger, 1847-01-15
Frankerig. Bagerne i Paris have hidtil havt for Skik at give deres Kunder Nytaarsgaver af Kager eller Meel. J Aar bleve de alle enige om fra nu af at ophæve alle Nytaarsgaver, men derimod aarligt i Januar aflevere 800,000 Pd. godt Brød til Uddeling blandt de Fattige. Bagerne i Departementsstæderne ville alle følge dette Exempel. Den Bager, der alligevel giver Nytaarsgaver, eller ikke afleverer sin Andeel af Brødet til de Fattige, skal betale 500 Fr. Mulkt til Fattigkassen.
Odense Adresse-Contoirs Efterretninger, 1847-01-15
Tydskland. Østerrig har gjort Forslaget til en almindelig tydsk Postkonferents, der skal holdes i Dresden, som det synes endnu i dette Aar. Man venter af denne Postkongres en Overeenskomst om bestemte for hele Tydskland gjeldende Portosatser, saavelsom overhovedet om fælleds Grundsætninger ved Postvæsenets Administration; Man mener, at den østerrigske Tarif der er den laveste af alle paa Fastlandet bestaaende Ta riser, vil blive lagt til Grund ved Portoreguleringen.
Odense Adresse-Contoirs Efterretninger, 1847-01-15
Fædrelandet. Blandinger. De Præmier, som i 1846 af Legatet for evangelisk-christelig Læres Udbredelse ere udsatte for Prædikener over de tvende evangeliske Sandheder: "Den ved Jesu Christi Lidelse og Død fuldbragte Forsoning som det eneste Middel til bodfærdige Synderes Frelse og Sallighed", og: En sand evangelisk Christens Lyksalighed endog her i Livet, fremfor Verdens Børn under alle gode og onde Begivenheder, der tildrage sig, – ere saaledes tilkjendte: For første Theema: 1ste Præmie til Hr. M. Mørch-Hansen, ordin. Katechet i Nykjøbing paa Falster; 2den Pr. til Hr. F. C. Pedersen, ordinKatechet ved Frue Menighed i Odense, 3die Pr. til Hr. C. E. Kemp, Sognepræst til Brøndum og Hvidberg, Menigh, i Viborg Stift. For andet Thema: 1ste Pr. til Hr. E. Høyer-Møller, Capellan pro persona for Grinderslev med flere Menigh, i Viborg Stift; 2den Pr. til Hr. Ch. Nyrop, ordin. Katechet i Kjøge; 3die Pr. til ovennævnte Remp.
Odense Adresse-Contoirs Efterretninger, 1847-01-15
J Septbr. Maaned f. A. androge 62 falsterske Bønder i en Adresse til Hs. M. Kongen om, at Reskriptet af 12 Mai f. A., som bevirkede Lollands og Falsters Landboforeningers Opløsning, ikke maatte finde Anvendelse paa dem; herpaa har Hs. Maj. under 30 f.M. resolveret saaledes: "Da indbemeldte Landboforeninger nu ere opløste og der for Falsters Vedkommende ikke kan gjøres nogen Undtagelse fra den almindelige for hele Landet gjeldende Bestemmelse, finde Vi ikke, at den er Anledning til videre at indlade sig paa dette Andragende."
Odense Adresse-Contoirs Efterretninger, 1847-01-15
Den nye Redakteur af "Dansk Folkeblade, Hr. Cand. jur. Hother Hage (Broder til afdøde Johannes Hage), aabner dets Spalter med en Udtalelse om vore politiske Tilstande, hvori det hedder: "Der er imidlertid al Grund til at antage, at den Tilstand, hvori vi befinde os, er forbigaaende, at det er en, om ei nødvendig og naturlig, saa dog forklarlig Overgangsperiode. En ydre eller indre Begivenhed kan, inden vi ahne det, vække Folkets Kraft, gjøre Krav paa dets Anstrængelse og fremkalde et nyt og andet Liv. Man bør derfor ei ganske fortvivle, fordi vor Tilværelse fortiden er saalidet tiltrækkende; Hver maa efter bedste Evne arbeide paa, at den kan blive en anden, uden at fordre umiddelbare Resultater af sin Virken. Jeg har derfor troet at burde bidrage hvad der staaer i min Magt til at et af de Organer, hvorigjennem der hidtil med en sjelden Selvstændighed, Dygtighed, Udholdenhed og Selvopoffrelse er virket for Frihed, Retfærdighed og Sandhed, ei skal forstumme, og naar Man stræber med en redelig Villie, vil altid Noget kunne udrettes. Naar vore Forhold efterhaanden have ordnet sig, naar Kræfterne have faaet Leilighed til at udvikle sig, da vil Journalistens Stilling i Samfundet blive en anden; der vil da ei blive Mangel paa Mænd, der ville føle Kald og Lyst til at virke for Folkets Oplysning, der ville tale til og for Folket, og jeg skal da gjerne vige Pladsen for den, der har større Krav paa at indtage den.
Odense Adresse-Contoirs Efterretninger, 1847-01-15
Fra Ribe skrives i Byens Avis: "Den 7 Jan. imellem Kl. 9 og 10 Aften opkom Jld i Anders Vod ders Gaard i Apterp, Brede Sogn. Manden var gaaet i Seng og blev først opmærksom paa Jlden ved Naboens Anskrig, og efter at han havde bragt et af sine smaa Børn over til Naboen, havde Jlden naaet Stuehuset, og i kort Tid fortæret Gaardens 3 Længder med Korn, Ho, 14 Fækreaturer og 11 Faar samt en stor Deel Ud og Jndbo. Jlden observeredes først i Laden, hvor Jngen havde været med Jld eller Lys, hvorfor den antages paasat. Gaarden var kun lavt assureret og A. Vodder har liidt betydeligt Tab."
Odense Adresse-Contoirs Efterretninger, 1847-01-15
Odense. J Aftes henslumrede ved Døden forhenv. Herredsfoged over Lunde, Skam og Skoubye Herreder, Etatsraad M. Knutzen, i en Alder af 85 Aar. Den Afdøde vidste i sin lange Embedsførelse, 55 Aar, at erhverve sig almindelig Agtelse og har altid været bekjendt som en human og retskaffen Mand. Først for 3 Aar siden, da han maatte friste den haarde Skjæbne, at hans Søn i en kraftig Alder reves fra hans Side, nedlagde han sit Embede.
Odense Adresse-Contoirs Efterretninger, 1847-01-15
Redakteuren af Aalborg Stiftstidende, Hr. Bernhard Ree, en Mand, der ved saa mangfoldige Leiligheder har godtgjort at være i Besiddelse af en sund Dømmekraft, udtaler sig angaaende Stændervalget heri Odense blandt Andet saaledes: "Den nyvalgte Deputerede er Publikum, i det mindste udenfor Odense, mindre bekjendt, men det af ham ved Prøvevalget holdte Foredrag - saa meget det end, uden at vi kunne indsee Grunden, er blevet angrebet og nedsat af det modsatte Parties Organer - synes os at love en i Anskuelser frisindet og selvstændig Deputeret, og det glæder os, at Odense ved Valg i den selvstændige Borgerklasse har lagt en tilsvarende Tænkemaade for Dagen."¬
Odense Adresse-Contoirs Efterretninger, 1847-01-15
(Dagsposterne.) Landmilitair=Statskalender for 1847 er nu ligeledes udkommen. Armeens Styrke paa Fredsfod er 24,824 Mand. Antallet af de ved Armeen ansatte Officerer udgjorde 796, og deraf: Generaler 23, Oberster 28, Oberstl. 21, Majorer 51, Rit mestere og Capitainer 204, Premierlieut. 241, Second lieut. 228. Den ældste General (79 Aar) er General Rømer. De fleste Oberster ere over 60 Aar; næsten alle Majorer ere imellem 50 og 60 Aar; Capitainerne imellem 40 og 50 Aar, de fleste og Premierl. imellem 30 og 40 Aar; dog findes iblandt Premierlieut. og Rit mestrene omtrent 20, som have en Alder af imellem 40 og 48 Aar.
Odense Adresse-Contoirs Efterretninger, 1847-01-15
J Basel fortaltes den 8 Jan., at ifølge Privatbreve, Jnsurgenterne allerede vare rykkede ind i Staden, Freiburg. Jfølge andre Efterretninger var 200 Frivillige fra Murten og Stafis den 7de samlede for Freiburg og ventede kun paa Forstærkning fra Bulle og Ro mont for at vove et Angreb. - Et Circulaire fra den franske Jndenrigsminister Passy underretter Præsekterne om, at den spanske Regjering foreløbigen undtager de carlistiske Flygtninge fra den d. 17 Octbr. bevilgede Amnesti for politiske Forseelser. - Saldanda skal efter Seiren ved Torres Vedras have deelt sin Hær i 3 Kolonner, hvoraf den ene forfølger das Antas, den anden skal besætte Combra og den tredie i Forening med Cazal operere mod Oporto. Jfølge Anmodning optages Efterfølgende af Kjøbenhavnsposten", indeholdende nødvendige Foranstaltninger for Dampfarten. Langeland ligger i en Retning af Nordost i det store Belt, og grændser i Sydost til Østersøen eller Kieler Bugt. Af standen Nord paa fra Lohals til Nyborg er 3 Mile, til Korsøer 5 Mile, Svendborg 3 Mile, Hasselager 1 1/2 Miil. Dette Farvand mellem Fyen og Langeland befares af Dampskibe, som anløbe Lohals paa Langeland og Svendborg i Fyen. Det er næsten umuligt at komme til at lande paa noget andet Sted paa Øen Langeland med Dampskibe af nogenlunde Størrelse, som f. Ex. 7 a 8 Fod, eller større. Man skulde vel antage, at Rudkjøbing egentlig var den Plads, det maatte være meest passende at anløbe; men som velbekjendt er Jndløbet til denne By af den Beskaffenhed, at Dampskibe ei kunne seile i de Bugter, som Dybet eller Renden har dannet; ogsaa blev det en Omvei af 3 Miil frem og tilbage for at anløbe Svendborg. Dampskibe fra Kjøbenhavn, til Kiel, Flensborg eller andetsteds i Slesvig og Holsteen ville da, for at undgaae Faren ved at anløbe Rudkjøbing, foretrække Lohals som hidtil. Efter alle Søfolks og andre erfarne Mænds Mening, vil saaledes Lohals blive den sikkreste Havneplads paa Langeland, naar de nødvendige Havneanlæg og et passende Gjæstgiversted blev indrettet.
Odense Adresse-Contoirs Efterretninger, 1847-01-15
Der afgaae nu aarligt fra 500 til 2000 Passagerer med Dampskibet til Svendborg, Nyborg, Korsør, Skjelskjør og andre Stæder. Var der nu et kongeligt Færgested, en Taxt sat og kundgjort, at Man med Heste, Vogne og ds. til alle Tider kunde befordres, da vilde Færdslen vist tiltage saaledes, at Udlæget ei alene forrentede sig, men kunde tilbagebetales inden faa Aar, og i den Tid være mange tusinde Mennesker til Nytte og Fordeel, ikke at tale om at ogsaa Assurancen paa Skibe og Ladninger vilde vinde betydeligt, da Skibene kunde løbe ind og ligge i Sikkerhed. J andre Lande bidrager Sø=Assurancen ved sin Jndflydelse til at bevirke slige Anlæg, naar Bestyrernes Opmærksomhed henledes derpaa, ja de betale endog Bidrag til Bekostningen. Da et Anlæg af noget over 100 Fod allerede er skeet, og Steen og Materialier haves paa Stedet, skulde det glæde Jndsenderen, om det kunde foranledige vedkommende Autoriteter, især den kgl. General=Postdirection, at bidrage til dette Foretagende. Jndsenderen har ved adskillige Gjennemreiser kun kunne betragte det som en Mangel, og selv følt Ubehageligheden af, at ikke en bedre Jndretning til de Reisendes Beqvemmelighed allerede for en Menneskealder siden blev truffen.
Odense Adresse-Contoirs Efterretninger, 1847-01-15
Skibs= og Handels-Efterretninger. 3 Rio Janeiro laae den 17 Novbr. følgende danske Skibe under Landning: Briggen "Emilie til Bremen; Barkskibet "Orion til Antwerpen: Briggen Codan til Corfu og Triest; Skibet Ospran til Nyorleans. Uden Bestemmelse vare Skonnerterne Hydra- og Cometen. - J Montevideo laae den 30 Octbr. de danske Brigger "Jupiter- og Atalante, uden Bestemmelse Det danske Skib Creole var den 1 Novbr. seilet fra Santos til Valparaiso.
Odense Adresse-Contoirs Efterretninger, 1847-01-15
Gjennemsnitspriser paa Korn i London den 5 Januar, Hvede 70 1/2. Byg 50 1/2 Havre 28 1/2. Rug 46, Ærter 52 1/2 sk. pr. Qv.
Odense Adresse-Contoirs Efterretninger, 1847-01-15
(Jndsendt.) Det synes at være een af de første Fordringer ved Valg af Deputeret til Stænderforsamlingerne, at overbevise sig om, at de Mænds politiske Anskuelser, som Vælgerne ville give deres Stemmer, ere overeenstemmende med deres egne; ogsaa maa det være af megen Vigtighed, at vide, om de ere localiserede i Vælgernes practiske Forholde, saa at de i alle Tilfælde fuldkommen kunne varetage deres Tarv. Forsaavidt Professor Clausen er foreslaaet og anbefalet det 12te Valgdistrict for de mindre Landeiendomsbesiddere, paatvivle vi ikke, at det er bekjendt nok, at han hylder de constitutionelle Grundsætninger; men vi skulde ikke undlade, at bringe til Vælgernes almindelige Kundskab, at han i Sagen om Amtsraad- og Landcommunevæsenets Jndretning i Stænderne skal have holdt sig næsten udelukkende til de geistlige Jnteresser, da han, med Hensyn til det Øvrige, maatte frakjende sig de fornødne Kundskaber, hvilket ikke just synes at anbefale ham som Deputeret Nogle vælgere for os. af det 12te mindre Landeiendoms Valgdistrict.
Odense Adresse-Contoirs Efterretninger, 1847-01-15
Dersom den velsindede Borger, som spurgte sig for i Hempels Avis No. 7 for d. A. om mine Confirmanters Forbereredelse, havde, istedet for at løbe den lange Vei til Avisen, henvendt sig til mig selv, da kunde han faaet at vide, hvad ellers er vitterligt for hvert Menneske i Bogense, at jeg omtrent 14 Dage for Juul, under Udøvelsen af en Embedsgierning, paadrog mig en heftig Forkjølelsesfeber, der gjorde mig det umuligt i bemeldte 14 Dage at læse med Confirmanterne. J de 12 a 13 Dage fra 23 Decbr. til 3 a 4 Dage efter Nytaar, læser neppe nogen Præst med sine Confirmanter; her er altsaa ingen Forsømmelse i disse Dage, Spørgeren kunde tillige erfaret, at min Nabo og Ven, Hr. Pastor Meldal, strax efter Nytaar godhedsfuld paatog sig at læse med mine Confirmanter, indtil jeg selv kan overtage Arbeidet, som jeg haaber, med Guds Hielp, snart vil blive mig muligt. Han læser med Børnene her i Præstegaarden, saa intet Barn faaer et eneste Skridt længere at gaae, end forhen. Jeg pleier i Almindelighed at læse 8 Timer ugentlig med mine Confirmanter, haaber derfor nok at skulle kunne oprette, hvad i hine 11 Dage kan være bleven forsømt formedelst min Sygdom. Det er ellers underligt nok: før har en Deel anket over, at jeg snarere læste for meget, end for lidt med Confirmanterne. Ja, nogle Forældre have endog reent ud sagt mig, at deres Børn ikke skulde være præstelærde. Og nu kommer en enkelt Mand og forarger sig over, at jeg formedelst Sygdom maa afbryde Confirmant-Underviisningen i 14 Dage. Dersom denne velvillige Mand har et Barn blandt mine Confirmanter, og han, som virkelig christelig Fader, er i Sandhed bekymret for sit Barns Fremvæxt i christelig Kundskab, christeligt Sindelag og christelig Vandel, da opfordrer jeg ham tilat melde sig hos mig, og jeg skal da med Fornøielse strax læse en Time daglig med Barnet i 14 Dage eller længere; thi med en Enkelt kan jeg nok gjøre det. Han tør ikke frygte for, at det skal gaae ud over Barnet; thi jeg vogter mig paa det Omhyggeligste for at hevne mig, selv paa min værste Fiende. Jeg betaler hellere Ondt med Godt, som maaskee Spørgeren selv kan have erfaret; men aldrig hævner jeg Forældrenes Fornærmelser paa deres uskyldige Børn. H. J. Fich. Bogense den 11 Januar 1817. Sognepræst.
Odense Adresse-Contoirs Efterretninger, 1847-01-15
AVERTISSEMENTS. J den Hempelske Boghandel faaes: Kalender for Tid og Evighed. 1. 2 Mk. - En historisk Beretning og Oversigt af Forhandlingerne ved Stændermødet i Roeskilde, i folkelig Stiil fortalt ved R. Sørensen, Skolelærer. 2 Mk. - Kapergasten for et hundrede Aar siden, af Capitain Marryat. 1ste Deel. 4 Mk. 12 s. - Diævelens Memoirer, af Fr. Soulie. 2 Dele, 10 Mk. - En Læges Mindeskrivter, ved Alexander Dumas. 1. 2. Deel, 7 Mk. 12 s. - Molly Maguirerne eller de natlige Hævnere af Paul Feval. 4 Dele, 16 Mk. 4 s. - Diana de Moncireau, af A. Dumas, 5 Dele, 20 Mk. - Arrah Neil eller de forrige Tider, af James, 3 Dele, 15 Mk. Veiledning til Affattelse af Udarbeidelser i Modersmaalet, af Borgen, 4de Oplag, 5 Mk. - Jens Baggesens danske Værker. Anden Udgave. 19. Bind a 4 Mk. 8 s. Udkommen er og forraadig i den Hempelske Bog= og Papir handel i Odense: Ny og fuldstændig dansk Spillebog, indeholdende alle mulige Kortspil, saasom: Whist, Boston, Thombre, Tarok, Solo, Quadrille, Casino, Treset, Reversyn, Frantsfuus, Imperial, Ecarte, Mariage, Rapuse, Puk, Polskpas, Femkort, Trekort, Styrvolt, Hanrei, Sortepeder, Pharao. Landsknægt, Vingt et un, Onze et demi &c., tilligemed Lovene og Reglerne for samme. Udarbeidet efter de bedste og nyeste Spillebøger af Martin Schwartz. - Priis: indb. 1 Rbd. Saalænge Kortspil udgjør en saa væsentlig Bestanddeel af den selskabelige Underholdning, vil en grundig Veiledning heri sikkert altid være velkommen. Den her anførte har Udgiveren saameget mindre anseet for overflødig, som den har det Fortrin, at den omhandler alle brugelige Kortspil, saaledes som de nu spilles, samt med de Variationer, flere af dem efterhaanden ere blevne berigede med, ligesom den med Bestemthed angiver alle Spillenes Regler og Love, saa at man i opstaaende Tvivlsmaal kan appellere til samme. N. L. F. Overordentlig Generalforsamling, Løverdagen den 23 Januar, Eftermiddag Kl. 7 1/2.
Odense Adresse-Contoirs Efterretninger, 1847-01-15
En lille mørkebruun Boa er Torsdag Aften tabt paa Veien fra Asylgaden til Nørregade, og bedes af Finderen afleveret paa Politikammeret mod en Douceur.